የሀገር መከላከያ፣ የውጭ ጉዳይና የከተማ ልማትና ኮንስትራክሽን ሚኒስትሮች ተሾሙ
 የሀገር
መከላከያ ሚኒስትር አቶ ለማ መገርሳ ዋቆ ዕድሜ 44 የትውልድ ቦታ ምስራቅ ወለጋ ዞን ስሬ ወረዳ የትምህርት ዝግጅት የመጀመሪያ ዲግሪ በኢኮኖሚክስ ከኢትዮጵያ ሲቪል ሰርቪስ ዩኒቨርሲቲ ሁለተኛ ዲግሪ, በዓለም አቀፍ ግንኙነት ከአዲስ አበባ ዩኒቨርሲቲ፣ ሦስተኛ ዲግሪ በሰላምና ደህንነት በአዲስ አበባ ዩኒቨርሲቲ ሲከታተሉ ቆይተው ባለባቸው የሥራ ኃላፊነት ምክንያት ያቋረጡ። የሥራ ልምድ በተለያዩ የአስተዳደር እርከኖችና በድርጅት ኃላፊነት ሰፊ ልምድ ያካበቱ፤ የኦሮሚያ ፖሊስ ኮሚሽን ኮሚሽነር፤ የኦሮሚያ ጸጥታና አስተዳደር ቢሮ ኃላፊ፤ የኦሮሚያ ንግድና ገበያ ልማት ቢሮ ኃላፊ ፤ የጨፌ ኦሮሚያ አፈ ጉባኤ በመሆን ያገለገሉና የኦሮሚያ ክልል ፕሬዚዳንት በመሆን በማገልገል ላይ የነበሩ። የውጭ
ጉዳይ ሚኒስትር አቶ ገዱ አንዳርጋቸው አለነ የትውልድ ቦታ ወሎ ዕድሜ 50 የትምህርት ዝግጅት የመጀመሪያ ዲግሪ በልማት አስተዳደር ከኢትዮጵያ ሲቪል ሰርቪስ ዩኒቨርሲቲ፣ ሁለተኛ ዲግሪ በተቋማዊ አመራር፤ የሥራ ልምድ በአማራ ክልል በተለያዩ የመንግሥትና የድርጅት ኃላፊነቶች ላይ ሰፊ ልምድ ያካበቱ፤ በአማራ ብሔራዊ ክልላዊ መንግሥት በቀድሞ የብአዴን ጽህፈት ቤት በኃላፊነት፣ የአማራ ብሔራዊ ክልላዊ መንግሥት ማስታወቂያ ቢሮ ኃላፊ፣ የአማራ ብሔራዊ ክልላዊ መንግሥት ግብርና ቢሮ ኃላፊና ምክትል ርዕሰ መስተዳድርና የአማራ ብሔራዊ ክልላዊ መንግሥት ርዕሰ መስተዳድር ሆነው አገልግለዋል። የከተማ
ልማትና ኮንስትራክሽን ሚኒስትር ኢንጂነር አይሻ መሃመድ ሙሳ የትውልድ ቦታ አፋር የትምህርት ዝግጅት የመጀመሪያ ዲግሪ በሲቪል ኢንጂነሪንግ፣ ሁለተኛ ዲግሪ በትራንስፎርሜሽናል ሊደርሽፕና ቼንጅ የሥራ ልምድ የአፋር ክልል የአደጋ መከላከልና ምግብ ዋስትና ቢሮ ኃላፊ፤ የባህልና ቱሪዝም ሚኒስትር፤ የኮንስትራክሽን ሚኒስትር፤ የሀገር መከላከያ ሚኒስትር ሆነው እያገለገሉ ያሉና በድርጅት የአፋር ብሔራዊ ዴሞክራሲያዊ ፓርቲ ሊቀመንበር ሆነው እያገለገሉ የሚገኙ ናቸው።አዲስ ዘመን ሚያዝያ 11/2011